|  |  |
| --- | --- |
| Numri i lëndës: | 2021:292480 |
| Datë: | 07.03.2024 |
| Numri i dokumentit: | 05425140 |

**P.nr.60/22**

**GJYKATA THEMELORE NË PRISHTINË - DEGA NË LIPJAN**, gjyqtari i vetëm gjykues Selman Salihu, me pjesëmarrjen e bashkëpunëtorit profesional Adolin Aliaj, duke vendosur në çështjen penale kundër të pandehurve H. D., I. M., H. Sh., H. M., H. M., R. M., S. D. dhe A. D., që të gjithë me vendbanim nga fshati Q. e v., Komuna G., për shkak të veprës penale secili veç e veç, Asgjësim, apo dëmtim i pasurisë nga neni 321 paragrafi 1 të KPRK-së, të akuzuar sipas aktakuzës së Prokurorisë Themelore në Prishtinë - Departamenti i Përgjithshëm, PP.II.nr.5595/21 të datës 23.12.2021, jashtë seancës, në mbështetje të nenit 357 par. 1 nënpar. 1.3 të Kodit të Procedurës Penal të Republikës së Kosovës, nenit 8 dhe nenit 15 paragrafi 1 të Ligjit për Ndërmjetësim, me datë 04.03.2024, mori këtë:

**A K T V E N D I M**

**I. APROVOHET** Marrëveshja e Ndërmjetësimit Nr.Ref. Nd.nr.02/24 e datës 02.02.2024, e arritur ndërmjet të pandehurve H. D., I. M., H. Sh., H. M., H. M., R. M., S. D. dhe A. D.dhe të dëmtuarit H. M..

**II. HUDHET** aktakuza e Prokurorisë Themelore në Prishtinë - Departamenti i Përgjithshëm PP.II.nr.5595/21 të datës 23.12.2021.

**III. PUSHOHET** procedura penale për të pandehurin **H. D.,** i biri i R., i lindur me dt. ..., me vendbanim në fshatin Q. e v., Komuna G., me nr. personal ..., i pa martuar, i gjendjes së mesme ekonomike, punëtor, ka të kryer shkollën e mesme, shqiptar, shtetas i Republikës së Kosovës, për veprën penale Asgjësim, apo dëmtim i pasurisë nga neni 321 paragrafi 1 të KPRK-së.

**IV. PUSHOHET** procedura penale për të pandehurin **I. M.,** i biri i B., i lindur me dt. ... me vendbanim në fshatin Q. e v., Komuna G., me nr. personal ..., i martuar, i gjendjes së dobët ekonomike, punëtor, ka të kryer shkollën e mesme ,shqiptar, shtetas i Republikës së Kosovës, për veprën penale Asgjësim, apo dëmtim i pasurisë nga neni 321 paragrafi 1 të KPRK-së.

**V. PUSHOHET** procedura penale për të pandehurin **H. Sh.,** i biri i B., i lindur me dt. ..., me vendbanim në fshatin Q. e v., Komuna G., me nr. personal ..., i pa martuar, i gjendjes së mesme ekonomike, punëtor, ka të kryer shkollën e mesme, shqiptar, shtetas i Republikës së Kosovës, për veprën penale Asgjësim, apo dëmtim i pasurisë nga neni 321 paragrafi 1 të KPRK-së.

**VI. PUSHOHET** procedura penale për të pandehurin **H. M.,** i biri i Z., i lindur me dt. ..., me vendbanim në fshatin Q. e v., Komuna G., me nr. personal ..., i pa martuar, i gjendjes së mesme ekonomike, punëtor, ka të kryer shkollën e mesme ,shqiptar, shtetas i Republikës së Kosovës, për veprën penale Asgjësim, apo dëmtim i pasurisë nga neni 321 paragrafi 1 të KPRK-së.

**VII. PUSHOHET** procedura penale për të pandehurin **H. M.,** i biri i K., i lindur me dt. ... me vendbanim në fshatin Q. e v., Komuna G., me nr. personal ..., i martuar, i gjendjes së mesme ekonomike, punëtor, ka të kryer shkollën e mesme ,shqiptar, shtetas i Republikës së Kosovës, për veprën penale Asgjësim, apo dëmtim i pasurisë nga neni 321 paragrafi 1 të KPRK-së.

**VIII. PUSHOHET** procedura penale për të pandehurin **R. M.,** i biri i Z., i lindur me dt. ..., me vendbanim në fshatin Q. e v., Komuna G., me nr. personal ..., i martuar, i gjendjes së mesme ekonomike, punëtor, ka të kryer shkollën e mesme, shqiptar, shtetas i Republikës së Kosovës, për veprën penale Asgjësim, apo dëmtim i pasurisë nga neni 321 paragrafi 1 të KPRK-së.

**XIX. PUSHOHET** procedura penale për të pandehurin **S. D.,** i biri i U., i lindur me dt. ..., me vendbanim në fshatin Q. e v., Komuna G. , me nr. personal ..., i martuar, i gjendjes së mesme ekonomike, tregtar, ka të kryer shkollën e mesme, shqiptar, shtetas i Republikës së Kosovës, për veprën penale Asgjësim, apo dëmtim i pasurisë nga neni 321 paragrafi 1 të KPRK-së.

**X. PUSHOHET** procedura penale për të pandehurin **A. D.,** i biri i S., i lindur me dt. ..., me vendbanim në fshatin Q. e v., Komuna G., me nr. personal ..., i pa martuar, i gjendjes së dobët ekonomike, punëtor, ka të kryer shkollën e mesme, shqiptar, shtetas i Republikës së Kosovës, për veprën penale Asgjësim, apo dëmtim i pasurisë nga neni 321 paragrafi 1 të KPRK-së.

**XI.** Shpenzimet e procedurës penale bien në barrë të mjeteve buxhetore të kësaj gjykate.

**A R S Y E T I M**

Prokuroria Themelore në Prishtinë, me aktakuzën PP.II.nr.5595/21 të datës 23.12.2021, ka akuzuar të pandehurit H. D., I. M., H. Sh., H. M., H. M., R. M., S. D. dhe A. D., secilin veç e veç, për shkak të veprës penale Asgjësim, apo dëmtim i pasurisë nga neni 321 paragrafi 1 të KPRK-së.

Gjykata me datë 30.01.2024 ka mbajtur shqyrtimin fillestar, ku pas leximit të aktakuzës prej prokurorit të shtetit, palët janë njoftuar për mundësinë e zgjedhjes së kësaj çështje penale përmes procedurës së ndërmjetësimit. Palët janë pajtuar që kjo çështje të zgjidhet përmes ndërmjetësimit, prandaj Gjykata lëndën e ka dërguar në procedurën e ndërmjetësimit.

Gjykata ka dërguar këtë lëndë penale në ndërmjetësim pasi që me neni 2, paragrafi 2, të Ligjit për ndërmjetësim është përcaktuar se ndërmjetësimi në fushën penale zbatohet në rastet ku parashihet dënimi me gjobë dhe dënimi me burgim deri në tri (3) vjet, përveç rasteve të parapara në paragrafin 3 të këtij neni. Në rastin konkret vepra penale për të cilën janë akuzuar të pandehurit është përcaktuar, dënohet me gjobë ose burgim deri në një (1) vit. Kurse me nenin 8, paragrafi 7, të Ligjit për ndërmjetësim është përcaktuar se pranohet marrëveshja në mes palëve për fillimin e procedurës së ndërmjetësimit, në çdo fazë të zhvillimit të procedurës në gjykatë kompetente, apo në një organ tjetër kompetent.

Gjykata është njoftuar nga ndërmjetësuesi se palët, me datë 02.02.2024, kanë arritur pajtimin në ndërmjetësim ashtu që janë marr vesh që çështja të zgjidhet përmes ndërmjetësimit, të cilën marrëveshje e kanë nënshkruar dhe e njëjta nga ndërmjetësuesi është proceduar në gjykatë për aprovim të marrëveshjes.

Gjykata pas shikimit dhe vlerësimit të marrëveshjes për ndërmjetësim, konstatoj se palët pa ndonjë kërcënim dhe me vetë dëshirë kanë shprehur gatishmërinë që kjo çështje të zgjidhet me ndërmjetësim dhe nuk kanë kontestuar asnjë nga pikat e marrëveshjes së ndërmjetësimit, andaj edhe gjykata të njëjtën e aprovoi si në pikën I të dispozitivit të këtij vendimi

Gjykata vlerëson se me arritjen e marrëveshjes së ndërmjetësimit në mes të pandehurve dhe palës së dëmtuar është krijuar rrethanë që e pengon ndjekjen penale në kuptim të nenit 357 paragrafi 1, nënparagrafi 1.3 të Kodit të Procedurës Penale të Republikës së Kosovës, prandaj gjykata edhe ka vendosur si në dispozitiv të pikës 2, 3, 4, 5, 6, 7, 8, 9 dhe 10 të këtij aktvendimi.

Gjykata lidhur me shpenzimet e procedurës penale ka vendosur në bazë të nenit 453 të Kodit të Procedurës Penale të Republikës së Kosovës.

Nga sa u tha më lartë, u vendos si në dispozitiv të këtij aktvendimi.

**GJYKATA THEMELORE NË PRISHTINË**

**DEGA NË LIPJAN**

**P.nr.60/22, të datës 04.03.2024**

**Gjyqtari i vetëm gjykues**

**Selman Salihu**

**KËSHILLË JURIDIKE**: Kundër këtij aktvendimi, nuk lejohet ankesa.